TENGGARONG- Program Rehab Rumah Tidak Layak Huni (RRLTH) Kabupaten Kutai Kartanegara di anggaran 2013 nya lalu ndapatkan penghargaan Musium Rekor Indonesia (MURI). Karna dah mupusi 1.000 buting rumah mandik sampai setahun.
Nya nyerahkan piagam penghargaan MURI tu iya hak Manejer MURInya sorang busu Paulus Ngadi ke Bupati Kukar Rita Widyasari Senen (17/3) nya lalu di Tenggarong. Amun Komandan Kodim 0906 Letkol Infantri Dendi Suryadi ngan Kepala Dinas Sosial Mursito nerimai piagam penghargaan kategori nya sama sebagai pelaksana Program Bedah Rumah .
Bunyi sida busu Paulus Ngadi,” Program Bedah Rumah nya tebanyak indonesia pernah jua dah ngadakan di provinsi Sumatra Selatan 300 buting rumah dalam setahunnya. Amun di Kukar ne melebehi dari nya pernah ada sebelumnya sampai ncapai 1.000 buting rumah.” Nya tegak itu wajar beneh amun Kukar ndapatkan penghargaan MURI. Bupati Kukar Rita Widiyasari ncarangkan, amun program baiki atau rehab rumah tidak layak huni di Kukar dimulai tahun 2012 nya lalu ngan 100 buting rumah. Habistu bekembang 2013 ngan 1.000 buting rumah .
2014 Pemkab Kukar habistu ndak neruskan program sida tu ngan ncanangkan 1.200 buting rumah lagi. Menurut leh mbok Rita jua program ne telaksana ya hak berkat dukungan penoh bubuhan kodim 0906 tenggarong. Di mana peran anggota koramil kecamatan ngan babinsa desa turun tangan langsung molah merehab rumah ngan warga nya ada di situ. Bunyinya lagi kendia maseh ada nya ndak di teruskan karna maseh ada sekitar 3.000 buting rumah warga nya ndik mampu nya harus di baiki. Busu dedy suryadi ngaku amun nya kegawalan dah ndapatkan penghargaan MURI,” bunyinya jua, ne merupakan bukti TNI manunggal ngan rakyat. (HMS.DI.I)
bjn_Latn bjn_Latn bjn_Latn bjn_Latn